झुंझुनूं। शिवपुरा बस स्टैंड पर शनिवार दोपहर रोडवेज की चपेट में आने से महिला की मौत हो गई। सूत्रों के अनुसार राजगढ़ (चूरू) की संतोष (65) पत्नी जगदीश प्रसाद अपनी भाभी के साथ शिवपुरा के बालाजी मंदिर में दर्शन करने आई थी। ज्यों ही वह बस स्टैंड पर रोडवेज से उतरने लगी तो उसका पैर फिसल गया।
इससे वह नीचे गिर गई। इसी बीच ड्राइवर ने बस चला दी। पिछले टायर के साथ घसीटने से वह गंभीर रूप से घायल हो गई। 108 वैन के चालक विजेंद्र ईएमटी मानसिंह ने घायल हालत में महिला को मलसीसर सीएचसी पहुंचाया। वहां पर प्राथमिक उपचार के बाद हालत गंभीर होने पर बीडीके अस्पताल झुंझुनूं रैफर कर दिया। मलसीसर से निकलते ही महिला ने दम तोड़ दिया। बीडीके में पोस्टमार्टम कराकर शव परिजनों को सौंप दिया गया।
hin_Deva hin_Deva